पूर्व छात्रों को किया सम्मानित
होशियारपुर | डीएवीकॉलेज में गत सालों के बीएड और एमएड के छात्रों को सम्मानित करने के लिए सम्मान समारोह करवाया गया। कार्यक्रम की शुरुआत मैनेजमैंट कमेटी के सचिव डीएल आनंद, कॉलेज प्रिंसिपल डॉ. श्याम सुंदर शर्मा, वाइस प्रिंसिपल डॉ. वरिंदर नागरा, प्रो. शरणजीत सैनी, डॉ. आरती सलूजा, डॉ. मोनिका, प्रो. रोमा, प्रो. पूनम के साथ पुराने छात्रों ने ज्योति प्रज्ज्वलित करके की। प्रोग्राम में करीब दो सौ पुराने छात्र आए और उनको बीएड और एमएड के बाद शिक्षा के क्षेत्र में सफलताओं के लिए सम्मानित किया गया। इन छात्रों ने अपने कॉलेज की यादों को ताजा करते हुए रंगारंग कार्यक्रम पेश किया। तनवीर और दिनेश ने गकाल, सुखजिंदर कौर ने टप्पे गाकर मौजूद लोगों का मन मोह लिया। इकबाल और रजनी ने बीएड की पुरानी यादों को कविता में संजोकर पेश किया। अंत में डीएल आनंद ने पुराने छात्रों के साथ अपने कॉलेज के बीते दिनों की यादों को बांटा।
hin_Deva hin_Deva